Frank Coetzee - Belangrikheid Van Bemarking
Soos in reeds verduidelik is, word geld verdien deur iets van waarde te ruil vir geld en gaan dit hand-in-hand met die bemarking daarvan deur kommunikasie in een of ander vorm.
Soos ook verduidelik is, het feitlik ons almal iets van waarde wat ons kan aanwend om geld te verdien en as 'n mens na die hele prentjie in geheel kyk, is dit dus die bemarking van talente, tyd, kennis, vermoëns, produkte, dienste en wat ookal wat eintlik die belangrikste is want daarsonder kan 'n mens nie iemand kry wat bereid is om Rxxx te betaal vir ??? nie en kan jy dus nie geld verdien nie.
Bemarking is in wese maar bloot kommunikasie in een of ander vorm en vir my as dowe persoon is dit nogal ironies dat baie horende mense, vir wie kommunikasie so alledaags en normaal is soos asemhaal, 'n aangeleerde verset het teen "bemarking", hoofsaaklik eerstens as negatiewe teen-reaksie teen advertensie en tele-bemarker bombardering en tweedens 'n gebrek aan selfvertroue en negatiewe ingesteldheid en gesindheid.
Geld word verdien deur bemarking en bemarking is om geld te verdien – Frank Coetzee
Dink baie mooi oor bogemelde want 'n mens kan nie geld verdien uit koekbak as niemand daarvan weet nie, 'n straatvrou nie eens een klient sal kry as sy netjies aangetrek in 'n kerkrok by die huis sit nie, die slimste prokureur nie eens 'n sent sal verdien as niemand weet hy is 'n prokureur nie en selfs 'n huishulp moet haar vermoëns bemark deur kommunikasie en wat is 'n CV anders as bemarking van jouself. Op die ou end draai alles rondom gebruik maak en bemark wat jy het om geld mee te verdien.